Diari Oficial de la Generalitat Valenciana


Sumari del DOGV 8464, del 15-01-2019 (2019/289)

RESOLUCIÓ de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2019.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/289


Data del document
:   27-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2019. [2019/289]  
Mitjançant l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives, es van aprovar les bases reguladores de la concessió de subvencions dirigides a programes de promoció dels drets de la infància i de participació infantil (DOGV 8092, 26.07.2017).  
L'article tercer de l'ordre esmentada estableix que la convocatòria de les subvencions es realitzarà mitjançant resolució de la persona titular de la conselleria amb competències en matèria d'infància.  
Per tot això, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 9.2 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer. Objecte i condicions de concessió  
1. Es convoquen en règim de concurrència competitiva subvencions per a l'exercici 2019, per a programes de promoció dels drets de la infància i de participació infantil.  
2. La concessió i les condicions de la subvenció, així com la realització dels programes s'ajustarà a les disposicions de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i de participació infantil, publicades en el Diari Oficial de la Generalitat Valenciana número 8092, de 26 de juliol de 2017 (d'ara endavant, Ordre 6/2017).  
3. Podran sol·licitar i ser beneficiaris d'aquestes subvencions els ajuntaments, les diputacions i les entitats locals supramunicipals de la Comunitat Valenciana que tinguen en el seu àmbit territorial una població superior als 500 habitants i que complisquen la resta de condicions previstes en l'article 2 de l'Ordre 6/2017.  
4. De conformitat amb el que es disposa en l'article 4.2 de l'Ordre 6/2017, la quantia de la subvenció sol·licitada no podrà superar el cost del programa, ni el límit de 50.000 ?, que s'estableix per a la present convocatòria.  
  
Segon. Finançament de les subvencions  
1. El Projecte de llei de pressupostos per a l'exercici 2019 preveu l'existència de la línia de subvenció S5168 en l'aplicació pressupostària 45.78.62.210.66.4 dotada per un import màxim de 307.200,00 destinada íntegrament a programes de promoció dels drets de la infància i de participació infantil.  
2. No obstant això, l'import total màxim, que tindrà caràcter estimat, de les ajudes convocades per la present ordre és 299.003,76 i quedarà condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2019.  
3. Una vegada aprovada i publicada la llei de pressupostos, per resolució de la vicepresidenta del Consell i consellera d'Igualtat i Polítiques Inclusives, es donarà publicitat a la línia pressupostària concreta i als imports definitius destinats a la concessió de les ajudes previstes en la present convocatòria.  
  
Tercer. Forma, termini i lloc de presentació de les sol·licituds  
1. El termini de presentació de sol·licituds serà d'un mes comptat a partir de l'endemà de la publicació d'aquesta resolució en el Diari Oficial de la Generalitat Valenciana.  
2. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú, les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat, bé a través de l'URL https://sede.gva.es, seleccionant el tràmit corresponent, bé a través de l'adreça d'internet:   
http://www.gva.es/es/inicio/procedimientos'id\_proc=18724  
3. D'acord amb el que es preveu l'article 12.5 del Reglament d'administració electrònica de la Comunitat Valenciana, aprovat pel Decret 220/2014, de 12 de desembre, del Consell, si els subjectes a què fa referència l'apartat primer, punt 3, de la present convocatòria presenten la seua sol·licitud físicament, la Direcció General d'Infància i Adolescència requerirà les persones interessades perquè l'esmenen a través de la seua presentació electrònica, seguint el procediment establit en l'article 4 de l'Ordre 6/2017.  
4. Es presentarà una única sol·licitud per entitat local, que podrà incloure diferents programes, si n'hi ha diversos, la finalitat dels quals es trobe compresa en l'objecte de la subvenció. En aquest cas, la qualitat del programa es valorarà per separat per a cadascun d'aquests, i s'atorgarà la puntuació mitjana, de manera que el nombre de programes no incidisca en la puntuació final.  
5. La sol·licitud es presentarà, signada electrònicament, en el model normalitzat que estarà disponible en el punt d'accés electrònic de la convocatòria.  
6. El formulari de sol·licitud inclou la declaració responsable de no estar incurs en les prohibicions per a obtindre la condició de beneficiari indicades en l'article 13 de la Llei 38/2003, de 17 de novembre, general de subvencions, que haurà d'emplenar-se per a optar a la subvenció.  
  
  
Quart. Documentació que acompanya a la sol·licitud  
1. Juntament amb la sol·licitud, s'haurà de presentar la documentació següent:  
a) Certificat de la persona que exercisca les funcions de secretaria de l'entitat local, signat electrònicament, que acredite l'acte administratiu per mitjà del qual s'acorda sol·licitar la subvenció i la quantia sol·licitada. El model d'aquest certificat figura com a annex I d'aquesta resolució.  
b) Programa objecte de la subvenció, amb descripció precisa de la seua finalitat, del seu pressupost i de les accions previstes.  
c) Així mateix, s'acompanyarà al programa el formulari de fitxa resum d'aquest, que figura com a annex II d'aquesta resolució.  
d) Memòria descriptiva de la política municipal d'infància en la qual s'especificarà l'experiència i la trajectòria seguida per l'entitat en la realització d'informes locals sobre la situació de la infància i l'adolescència i de plans locals d'infància i adolescència, segons el model que figura com a annex III d'aquesta resolució. L'experiència s'acreditarà mitjançant la declaració responsable, signada electrònicament, que figura en l'apartat E del model.  
2. Quan siga procedent, s'adjuntaran els documents següents:  
a) Model de domiciliació bancària, en cas que no s'haja percebut la subvenció en la convocatòria anterior o que havent-se percebut, es vulga canviar el compte.  
Estarà disponible en el punt d'accés electrònic de la convocatòria i en la següent adreça electrònica:  
http://www.gva.es/es/inicio/procedimientos'id\_proc=15235  
3. Quan siga procedent i a l'efecte d'obtindre la puntuació referida en l'article 6 de l'Ordre 6/2017, s'acompanyaran a la sol·licitud els documents següents:  
a) Informe de la situació de la infància i adolescència en l'àmbit territorial de competència de l'entitat, amb una antiguitat màxima de 2 anys respecte de la data de publicació d'aquesta convocatòria.  
b) Pla local d'infància i adolescència vigent.  
c) Informe descriptiu de l'equip humà, professional i/o voluntari, dedicat al programa objecte de subvenció, segons model normalitzat que figura com a annex IV. Els recursos humans destinats al programa s'acreditaran mitjançant la declaració responsable, signada electrònicament, que s'inclou en aquest document.  
4. D'acord amb el que es disposa en l'article 28 de Llei 39/2015, d'1 d'octubre, del procediment administratiu comú de les administracions públiques, en absència d'oposició expressa, l'òrgan instructor del procediment haurà de demanar electrònicament els documents necessaris per al procediment que hagen sigut elaborats per qualsevol Administració, i que en la present convocatòria són els que acrediten que l'entitat sol·licitant es troba al corrent de les obligacions tributàries i enfront de la Seguretat Social.  
Qui deneguen expressament l'obtenció telemàtica d'aquests documents hauran d'aportar-los juntament amb la sol·licitud.  
  
Cinqué. Criteris de valoració de les sol·licituds  
1. La valoració es realitzarà conforme als criteris establits en l'article 6 de l'Ordre 6/2017.  
2. Per a obtindre la subvenció es requereix obtindre més de 35 punts.  
  
Sisé. Termini de resolució i notificació  
1. D'acord amb el que s'estableix en l'article 9.2 de l'Ordre 6/2017, el termini màxim per a notificar la resolució serà de sis mesos comptats des de la publicació de la convocatòria. Si transcorregut aquest termini no han rebut notificació, les entitats sol·licitants podran entendre desestimada la seua pretensió per silenci administratiu, en aplicació del que es disposa en l'article 55 de la Llei 9/2001, de 27 de desembre, de la Generalitat Valenciana, de mesures fiscals, de gestió administrativa i financera, i d'organització de la Generalitat Valenciana.  
  
2. Quan es requerisca a l'entitat sol·licitant l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o per a l'aplicació dels criteris de valoració, el termini per a resoldre se suspendrà durant el temps que hi ha entre la notificació del requeriment i el seu compliment efectiu o, en defecte d'això, durant el termini concedit per a l'esmena o l'aportació.  
  
Seté. Mitjà de notificació o publicació dels tràmits de procediment  
  
Els tràmits d'aquest procediment es notificaran per mitjans electrònics, pel procediment previst en l'article 43 de la Llei 39/2015, d'1 d'octubre, del procediment administratiu comú de les administracions públiques i en l'article 54 del Reglament d'administració electrònica de la Comunitat Valenciana, aprovat pel Decret 220/2014, de 12 de desembre, del Consell, excepte la resolució de concessió, que es publicarà en el Diari Oficial de la Generalitat Valenciana. Aquesta publicació tindrà efectes de notificació segons disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Òrgan competent per a la resolució i recursos  
1. La resolució de concessió o denegació de la subvenció està delegada en la Direcció General d'Infància i Adolescència per Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
  
2. Les resolucions dictades per delegació indicaran expressament aquesta circumstància i es consideraran dictades per l'òrgan delegant, per la qual cosa esgotaran la via administrativa. Contra aquestes es podrà interposar recurs potestatiu de reposició en el termini d'un mes a comptar des de l'endemà de la notificació, o directament recurs davant l'ordre jurisdiccional contenciós administratiu en el termini de dos mesos a comptar des de l'endemà de la notificació.  
  
Nové. Règim de lliurament de pagaments  
1. Llevat que la Llei de pressupostos de la Generalitat per a l'exercici 2019 establisca una excepcionalitat per al règim de pagament de les subvencions previstes en aquesta resolució, aquest es realitzarà mitjançant el règim de pagaments anticipats i abonaments a compte previstos en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El pagament anticipat serà del 30 % de l'import anual de la subvenció concedida. Aquest percentatge podrà ser superior si així ho determina el Consell mitjançant acord.  
3. L'abonament a compte s'aplicarà a l'import pendent de la subvenció, sempre després de la justificació de l'efectiva aplicació de l'import anticipat.  
4. No obstant això, amb caràcter previ al pagament de la subvenció, el beneficiari haurà de trobar-se al corrent en el compliment d'obligacions tributàries i enfront de la Seguretat Social, i aportar declaració responsable de no ser deutora per resolució de procediment de reintegrament de subvencions.  
5. En cap cas podran realitzar-se pagaments anticipats a les persones beneficiàries quan s'haja sol·licitat la declaració de concurs voluntari, hagen sigut declarades insolvents en qualsevol procediment, es troben declarades en concurs, llevat que en aquest haja adquirit l'eficàcia un conveni, estiguen subjectes a intervenció judicial o hagen sigut inhabilitats conforme a la llei concursal, sense que haja conclòs el període d'inhabilitació fixat en la sentència de qualificació del concurs.  
  
  
Deu. Justificació de l'ajuda  
1. La justificació de l'ajuda es durà a terme mitjançant compte justificatiu simplificat, tal com es disposa en l'article 16 de l'Ordre 6/2017. El model de la relació completa de despeses d'aquest compte justificatiu figura com a annex V d'aquesta resolució.  
2. La justificació de la subvenció s'efectuarà abans del 31 d'octubre de 2019, o de la data que s'indique en la resolució de concessió, si aquesta es dicta en una data que faça materialment impossible la justificació abans d'aqueix terme. En tot cas, les despeses que s'hagen produït amb posterioritat al 30 de setembre de 2019 podran justificar-se fins al 31 de gener de 2020.  
3. La documentació justificativa de la subvenció haurà de presentar-se en la seu electrònica de la Generalitat Valenciana (https://sede.gva.es).  
  
Onze. Efectes  
Aquesta resolució produirà efectes des del dia de la publicació en el Diari Oficial de la Generalitat Valenciana.  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació, conforme al que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, recurs de reposició davant l'òrgan que la dicta en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 27 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.